depresiering
Store norske leksikon,Økonomi og næringsliv,Samfunnsøkonomi,Makroøkonomi
Depresiering er nedsettelse av en valutas verdi i forhold til pengemetallet (gull) eller andre valutaer. Depresiering forutsetter under gullstandard en suspendering av pengesedlenes innløselighet og etablering av flytende kurser.
Hvor langt depresieringen vil gå, er blant annet avhengig av prisutviklingen innenlands og utenlands, den førte pengepolitikken og spekulativ påvirkning av valutakursene.På lengre sikt vil depresiering i store trekk bli bestemt av utviklingen av forholdet mellom det innenlandske prisnivået og prisnivået i utlandet.Blir verdinedsettelsen fastslått i lovs form eller ved annen offentlig beslutning, taler man om devaluering. Les mer i Store norske leksikon makroøkonomi